CELEX: 62019TN0552
Language: et
Date: 2019-08-07 00:00:00
Title: kohtuasi T-552/19: 7. augustil 2019 esitatud hagi — Malacalza Investimenti versus EKP

30.9.2019   
            
            
               ET
            
            
               Euroopa Liidu Teataja
            
            
               C 328/68
            
         
      7. augustil 2019 esitatud hagi — Malacalza Investimenti versus EKP
      (kohtuasi T-552/19)
      (2019/C 328/76)
      Kohtumenetluse keel: itaalia
      
         Pooled
      
      
         Hageja: Malacalza Investimenti Srl (Genova, Itaalia) (esindajad: advokaadid P. Ghiglione, E. De Giorgi ja L. Amicarelli)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  nõuda Üldkohtu kodukorra artikli 91 esimese lõigu punktis c sätestatud menetlustoimingute raames järgmiste dokumentide esitamist: EKP 2. jaanuari 2019. aasta otsus, mis puudutab Banca Carige S.p.A.-d, ja muud kordustaotluses osutatud dokumendid;
               
            
                  —
               
               
                  tühistada vaidlustatud akt nagu see on määratletud hagiavalduse sissejuhatavas osas;
               
            
                  —
               
               
                  mõista kohtukulud välja EKP-lt.
               
            
         Väited ja peamised argumendid
      
      Käesolev hagi on esitatud EKP 12. juuni 2019. aasta otsuse nr LS/LdG/19/185 peale, mille EKP edastas e-kirjaga samal päeval vastavalt otsuse EKP/2004/3 artiklile 8 ja millega jäetakse täies ulatuses rahuldamata Malacalza Investimenti S.r.l.-i kordustaotlus tutvumaks EKP 2. jaanuari 2019. aasta otsusega, millega EKP määras Banca Carige S.p.A. erihaldurid, samuti muude sellega seotud dokumentidega.
      Hagi põhjenduseks esitab hageja kaks väidet.
      
                  1.
               
               
                  Esimene väide, et otsus mitte võimaldada tutvuda EKP 2. jaanuari 2019. aasta otsusega on õigusvastane, nimelt järgmistel põhjustel:
                  
                              —
                           
                           
                              otsuse EKP/2004/3 artikli 4 lõike 1 punkti c väär kohaldamine; EKP dokumentidega tutvumise võimaldamisest keeldumist lubava üldise eelduse puudumine, kui on tegemist üldkohaldatavate aktidega, mitte puht menetluslike meetmetega;
                           
                        
                              —
                           
                           
                              otsuse EKP/2004/3 artikli 4 lõike 1 punkti c kohaldamise eeltingimused ei ole täidetud; Banca Carige S.p.A.-d puudutav teave on juba üldsusele teatavaks tehtud, muu hulgas täitmaks teavitamiskohustusi, mis on kehtestatud antud valdkonna sektoripõhiste õigusaktidega;
                           
                        
                              —
                           
                           
                              proportsionaalsuse ja erapooletuse põhimõtete rikkumine, kuna ei ole edastatud EKP 2. jaanuari 2019. aasta otsuse mittekonfidentsiaalset versiooni;
                           
                        
                              —
                           
                           
                              ELTL artikli 296 teise lõigu rikkumine, kuna tutvumise võimaldamisest keeldumise otsus on jäetud põhistamata;
                           
                        
                              —
                           
                           
                              hageja kaitseõiguste ja õiguse kohtuliku kontrolli teostamisele rikkumine.
                           
                        
            
                  2.
               
               
                  Teine väide, et otsus mitte võimaldada tutvuda kordustaotluses osutatud muude dokumentidega peale EKP 2. jaanuari 2019. aasta otsuse on õigusvastane, nimelt järgmistel põhjustel:
                  
                              —
                           
                           
                              otsuse EKP/2004/3 artikli 4 lõike 1 punkti c rikkumine koostoimes artikli 4 lõike 2 esimese taandega, kuna selle kohaldamise tingimused ei ole täidetud, põhjendused puuduvad ja on rikutud kaitseõigusi;
                           
                        
                              —
                           
                           
                              määruse (EL) nr 1024/2013 (1) artikli 27 ja direktiivi 2013/36/EL (2) artikli 53 ja sellele järgnevate artiklite, samuti EKP määruse nr 468/2014 (3) artikli 32 väär kohaldamine, millest tulenevalt ei saa Malacalza Investimenti S.r.l.-i suhtes tugineda selle teabe, mis võib sisalduda muudes dokumentides peale EKP 2. jaanuari 2019. aasta otsuse, konfidentsiaalsuse erandile.
                           
                        
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).
      
         (2)  Euroopa Parlamendi ja nõukogu 27. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT 2013, L 176, lk 338).
      
         (3)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ELT 2014, L 141, lk 1).